AJAKOHAST OTSE TAEVAST
Tänane "Ajakohast otse taevast" läheb eetrisse Magdalast.
Magdalas on ka üks selline kirik või palvehoone nagu Duc In Altum,
kus just praegu viibimegi.
Oleme rõõmsad, et võime olla siin
ja meenutada selja taga olevat paati nähes
jüngreid.
Tuleme nende jüngrite juurde hetke pärast tagasi.
Magdala on eelkõige tuntud selle poolest,
et Jeesust järgis üks naine, kes...
No tegelikult järgisid Teda mitmed naised,
kes olid kaasas Tema teenimistöös.
Kuid Maarja Magdaleena oli kurjadest vaimudest vaevatud.
Ta sees oli seitse kurja vaimu, kelle Jeesus kõik välja ajas,
nii et Maarjast sai normaalne ja rõõmus Jeesust teeniv inimene.
Ta oli ka kaasas kõige raskematel hetkedel,
kui Jeesus suri ristil.
See toimus siis mõnda aega hiljem -
Jeesus suri Kolgata ristil Jeruusalemmas.
Peale seda Ta maeti maha, kuid Ta tõusis taas surnuist
ja Maarja Magdaleena oli selle kõige tunnistajaks.
Piibel räägib sellest kõigest vägagi selgelt.
Kuid millele sa, Pia, mõtled siin paigas olles?
No esimesena kohe kindlasti Maarja Magdaleena peale,
kuna selle koha nimi on Magdala.
Samas me teame, et Jeesuski käis siin mitmeid kordi,
kuna Ta liikus siin Galilea aladel.
Ta kutsus siin oma jüngrid, tervendas haigeid jne.
Ta viibis siin päris suure osa oma maisest ajast -
3,5-4 aastat,
enne kui Ta ristil suri.
Maarja Magdaleena teenis Jeesust.
Ta järgis ja teenis Jeesust.
Usun, et inimene, kes on tõeliselt puutunud kokku Jeesuse väega,
et saada päästetud, muudetud ja vabastatud,
siis ta hakkab ka kergesti osalema teenimistöös.
Maarja ei kurtnud, et see kõik on nii raske
ja muudkui mööda mägesid-orge kulgev
üles-alla teekond.
Tol ajal polnud asfaldti ja pidevalt käidi jala.
Nii läbisid nad jalgsi pikki teekondi.
Ja kuigi nad polnud mingid eriti vanad...
Usun, et Jeesus kutsus oma jüngriteks üsna enda vanuseid inimesi.
Võib-olla ka pisut nooremaid.
Kuid inimesed, kes tulid ja said puudutatud Jeesuse poolt,
neid oli muidugi igas vanuses.
Kuid mõeldes Maarja Magdaleena peale,
siis ta polnud vist isegi 20'nenegi, kui ta hakkas Jeesust järgima,
vaid ta oli noorem veel.
Ta andis oma elu Jeesusele ja hakkas Teda teenima.
Usun, et Jumala tahe on, et me ei nuriseks Tema teenimise üle,
pidades seda nii raskeks ja vaevaliseks.
Mulle ei meeldi, kui usklik peab jumalateenistusele minekut
nii raskeks.
Kui rumal see on!
Me pole ju kohustatud seda tegema, vaid meil on võimalus seda teha.
See on eesõigus me jaoks.
Nii et, täpselt nii nagu me istume köögilaua taha sööma,
nõnda samuti läheme me ka jumalakotta
võtma vastu Jumala Sõna.
Loeksin siinkohal Markuse 1. peatükist
alates salmist 38, kus on öeldud...
Vabandust, pean leidma õige koha.
Markuse 1:38:
"Tema aga ütles neile: Läki mujale, naaberküladesse..."
Kus Ta seda ütles?
Ta ütles seda Kapernaumas.
Ta oli Kapernaumas, kus sündis imelisi asju.
Inimesed tulid sinna kokku, et võtta Temast maksimum.
"Tema aga ütles neile: Läki mujale, naaberküladesse,
et ma sealgi kuulutaksin, sest selleks olen ma tulnud!”
Nii et, Ta läks ka naaberküladesse
ja Magdala on ka üks neist lähiküladest.
See vahemaa oli küll kõndides 1-2 tundi,
kuid samas oli ka võimalus liikuda paatidega, kui tarvis,
mis oli kiirem ja sujuvam viis.
"Ja Jeesus käis läbi kogu Galilea,
jutlustades sealsetes sünagoogides ja ajades välja kurje vaime."
Just siin paigas oligi sünagoog
ja siin oli ka Jeesus 100% kohal.
Mõni võib muidugi küsida, on selle kohta ikka piisavalt tõendeid?
Usun, et on.
Igal juhul, Jeesus käis siin,
olles hädas olevate inimeste Jeesus.
Ta ütles kord, et Ta pole tulnud kutsuma terveid,
vaid haigeid.
Ta tuli tervendama haigeid ja seda eripaigus.
Inimesed, kes saavad ise, omaenese jõus hakkama,
ütlevad: "Ma ei vaja mingit Jeesust ega Jumalat!
Mul pole mingit Jumala Sõna vaja!"
Kui nii, siis Jeesus läheb neist ka mööda,
leides järgmises kohas inimesi, kes ütlevad: "Me vajame Sind!"
"Oleme abitud ega suuda minna eluga edasi.
Me vajame abi!"
Osa inimesi ütlevad: "Jumal, kui Sa oled olemas..."
"Jeesus, kui Sa oled olemas..."
Nad pole isegi kindlad, on Ta olemas või mitte,
kuid: "Kui Sa oled olemas, siis me vajame Sind."
Usun, et Jeesus kohtub selliste inimestega,
sest Talle meeldib taoline suhtumine, kus inimesed paluvad abi ülalt.
Minnes siit edasi, siis salmis 40 on öeldud:
"Ja Jeesuse juurde tuli pidalitõbine,
palus teda ja põlvili heites ütles talle:
Kui sa tahad, siis sa võid mu puhtaks teha!”
Jeesuse juurde tuli pidalitõbine mees,
kes oli kuulnud Jeesusest tänu Tema kohta levivatele juttudele.
Lugedes ka seda lugu, me mõistame,
et kui Jeesus hakkas tegema kõiki neid imelisi asju,
siis rahvas rääkis sellest üksteisele
ja kogu linn läks Teda vaatama.
Nii oli kindlasti see meeski kuulnud, mida Jeesus oli tegemas,
mistõttu ta tuli Jeesuse juurde ja ütles:
Kui Sa vaid tahad, siis palun aita mindki,
sest Sa oled selleks võimeline."
Ta nägi ja mõistis seda;
ta oli kuulnud, et Jeesus võib teha imelisi asju.
Kuid samas oli ta pisut ebakindel, kas Jeesus ikka tahab seda teha?
Kurb tõdeda,
kuid sama küsimus on õhus meiegi ringkondades,
kus paljud pole kindlad, kas Jeesus ikka tahab aidata neid?
Kas Jeesus tahab tervendada neid või täita neid Püha Vaimuga?
Kas Jeesus tahab tervendada nende abielu?
Kas Jeesus üldse tahab aidata laste kasvatuse juures,
et neist võiks saada head ja korralikud inimesed?
Kas Jeesus ikka tahab?
Me ei tea isegi sageli, mis Jumala tahe on?
Kuid kõik taolised küsimused on täis kahtlusi ja ebakindlust,
mis hävitavad kergesti Jumala väe toimimise
ja võime meid puudutada.
Nii kahtles see pidalitõbinegi, kuid Jeesus vastas talle:
Ma tahan, saa puhtaks!”
Ma isiklikult arvan ja usun, et see pole vale,
et kui Jeesus ütles sellele mehele: "Ma tahan!",
siis Ta ütleb seda ka mulle, sulle ja Piale - "Ma tahan!"
Kui me palume Jeesuselt abi, siis Ta tahab meid aidata.
Ta ei tulnud siia maa peale ajama mingit oma asja,
vaid Ta tuli täitma Jumala tahet.
Jumala tahet.
Ta ütles kord:
"Ma ei ütle kunagi midagi muud kui vaid seda, mida Isalt kuulen.
Ma ei tee kunagi midagi muud kui vaid seda, mida näen Isa tegevat."
Nii et, Ta täitis oma Isa tahet absoluutselt kõigis asjades.
Usun, et kui Ta vastas sellele pidalitõbisele mehele,
siis Ta kuulis otsekui Jumalat hüüdvat taevast:
"Ma tahan!"
"Ma tahan! Ütle talle, et ma tahan!",
mispeale Jeesus ütles mehele: "Ma tahan."
See mees sai oma tervenemise, Jumala plaan täitus
ja leidis oma väljundi selle mehe elus.
On ilmselge, et selle mehe elu muutus.
Pidalitõbine ei saa lävida teiste inimestega,
vaid ta peab elama eraldatuna.
Kuid korraga see olukord muutub!
- See oli tohutult suur asi. See oli.
Mees võis sirutada oma käe ja tervitada kedagi kättpidi,
soovides head päeva või öeldes: "Tore näha!"
Ta võis olla kaasatud teiste inimeste vestlustesse
või söömaaegadesse ühise laua taga.
Seda kõike seetõttu, et ta elu oli täielikult muutunud.
Hea sõber, tahan öelda sulle, et Jeesus tahab muuta sinugi elu.
Ta tahab muuta su olukordi ja saatust.
Ta tahab muuta kõik uueks nagu Piiblis öeldud.
"Vaata, mina loon kõigeks uueks."
Võib-olla oled täis kahtlusi ja süngeid mõtteid,
kuid täna saabub sulle taevast tervenemine.
Jeesus tervitab sind sõnumiga: "Ma tahan."
Siis on Piiblis öeldud, et Jeesus saatis selle mehe minema,
manitsedes teda mitte kellelegi rääkima sellest,
mis oli toimunud.
Küll aga ütles Ta: "Vaid mine näita ennast preestrile
ja ohverda oma puhtaks saamise eest, mis Mooses on käskinud,
neile tunnistuseks!”
See mees aga ei võtnud seda kõikse paremini kuulda,
vaid ta läks ja rääkis Jeesusest kõigile.
Nüüd aga, minnes edasi Markuse 2. peatüki juurde.
Tol ajal küll polnud peatükke, kui Markus seda evangeeliumi kirjutas
Meil aga on ja neist on palju abi.
Markuse 2:1: "Ja kui Jeesus tuli mõni päev hiljem taas Kapernauma..."
See selgitab meile Apostlite tegude 10:38 lõiku,
kus on öeldud, et Jeesus käis mööda maad,
tegi head
ja tervendas kõiki kuradi poolt kiusatuid.
Jumal oli koos Temaga ja Ta käis mööda maad.
Nii külastas Ta ümberkaudseid külasid -
sh Magdalat ning mitmeid teisi paiku
ja siis jälle tagasi koju - Kapernauma, mis oli Ta kodupaik.
Tal oli seal oma kodu.
Osa inimesi arvab, et Ta elas Peetruse juures,
kuid ma ei taha seda hästi uskuda.
Usun, et Jeesusel oli oma koht, kus Ta sai olla,
aga kus Ta sai ka võõrustada inimesi, vestelda nendega
ja paluda koos nendega ning nende eest.
Sest Jeesusel oli oma kodupaik - Kapernaum.
"Ja kui Jeesus tuli mõni päev hiljem taas Kapernauma,
saadi kuulda, et ta on kodus.
Ja paljud tulid kokku,
nii et isegi ukse ees ei olnud enam ruumi.
Ja Jeesus kõneles neile Jumala sõna.
Ja neli meest tuli tema juurde, kandes halvatut.
Ja kui nad rahvahulga tõttu
ei saanud teda tuua Jeesuse lähedale,
võtsid nad katuse sealt kohalt lahti, kus ta oli,
ja teinud augu,
lasksid alla kanderaami, millel halvatu lamas.
Ja nende usku nähes..."
Keegi võib küsida, kas tegu oli vaid nende kandjate usuga?
Tahaks uskuda,
et kanderaamil olev mees uskus ikka samamoodi.
Kuid igal juhul nägi Jeesus, et tegu oli usuteoga -
usuga, mis tegutses.
Mispeale Ta ütles sellele mehele:
Poeg, sinu patud on sulle andeks antud!”
Aga seal olid mõned kirjatundjad istumas,
kes mõtlesid oma südames: Mida see räägib nõnda?
Ta teotab Jumalat!
Kes muu võib patte andeks anda kui Jumal üksi?”
Inimesi, kes seavad kahtluse alla Jeesuse sõnad ja teod,
on alati olnud.
Nii võid näiteks postitada Facebooki midagi head selle kohta,
mida Jeesus on teinud või tahab teha
ja selle kohta tuleb kohe mitmeid kahtlustavaid kommentaare.
Selle kohta siis, mida oled kogenud või näinud Jumala Sõnast.
Taolisi inimesi on tänapäevalgi.
Jeesus aga oskas nendega toime tulla.
Siin on öeldud: "Aga Jeesus tundis kohe oma vaimus ära,
et nood nõnda mõtlevad iseeneses, ja ta ütles neile:
Miks te seda kõike arutate oma südames?
Kumb on kergem,
kas öelda halvatule: Sinu patud on andeks antud!”
või öelda talle: Tõuse püsti, võta oma kanderaam ja kõnni!”?
Aga et te teaksite,
et Inimese Pojal on meelevald patte andeks anda maa peal,”
ta ütles halvatule: "Tõuse püsti, võta oma kanderaam ja mine koju!”
"Tõuse püsti, võta oma kanderaam ja mine koju!"
"Ja kohe tõusis too püsti."
See mees tõusis kohe püsti.
Jah, tal võis minna pisut aega, et sealt rahvamassist välja saada,
aga ta tõusis koheselt.
Ta ei jäänud sinna mõtisklema, on see ikka kõik tõsi
ja kas Jeesus mõtles seda ikka tõsiselt,
et ta võib püsti tõusta?
Ei. Ta kuulis Jumala väelist sõna.
Jeesus rääkis kui see, kellel on meelevald
ja seda märgatakse.
Kui keegi kõneleb meelevalla- ja väega,
võituna ja Püha Vaimu ligiolus,
siis seda märgatakse.
Nii et, kui Jeesus ütles: "Tõuse, võta oma voodi ja kõnni!",
siis see mees ka tõusis ja võttis oma voodi.
"Kõik hämmastusid ja ülistasid Jumalat,
öeldes: Sellist asja pole me eluilmaski näinud!”
Võimas!
Me jaoks on nii oluline
pöörduda ikka ja jälle tagasi evangeeliumite juurde
ja lugeda kõiki neid lugusid.
Võtta aega selle kõige jaoks.
Miks me alati nii pinges oleme, kui Jumala Sõna loeme?
Jumal ei seisa piitsaga me kõrval,
öeldes: "Pead lugema nii ja nii palju peatükke
enne, kui täna tööle lähed!"
Ei.
Loe midagigi.
Loe üks või mitu peatükki.
Loe kasvõi pool peatükki või siis terve.
Kuid loe selliselt, et saad ka aru, mida sa loed.
Sest Jumala vägi ei peitu mitte kiiruses,
vaid Tema Sõnas.
Ammuta endasse Jumala Sõna, kuula, mida Ta ütleb
ja koge, kuidas Ta ütleb seda just sulle.
Nii saad ka kogema Tema väge.
Tänu Jumalale!
Kuid kui Jeesus liikus ringi,
siis me selja taga on üks paat, mis meenutab seda väga hästi.
Vaatame koos Matteuse 4. peatükki.
Kui Jeesus alustas oma tegevust
ja enne veel, kui Ta Kapernauma oma kodu sai,
kohtas Ta meie jaoks väga tuntud inimesi
nagu Siimon Peetrus, Andreas, Jaakobus, Johannes jne.
Jeesus nägi neid ja tead, kus?
Siin, neis paigus - neil randadel.
Ma saan aru, et võrreldes tolle ajaga on ehk veetase langenud jne.,
kuid ometi sündis see kõik siin, neis paigus,
kus Ta kutsus inimesi nimepidi.
Nad olid mingil määral Jeesusega tuttavad.
Nad teadsid, kes Ta on, sest nad olid Temaga varem kohtunud
Ja kindlasti oli Ta ka selgitanud neile oma missiooni ja ülesandeid.
Kuid nüüd ütles Ta neile: "Järgnege mulle!"
Matteuse 4:18: "Aga Galilea järve randa pidi kõndides
nägi Jeesus kaht venda,
Siimonat, keda nimetatakse Peetruseks,
ja tema venda Andreast, noota heitvat - nad olid ju kalurid."
See oli ka põhjus, miks neil olid oma paadid.
Nad olid tavalised kalamehed, kes rabasid kõvasti tööd teha.
Neil oli otsekui oma kalakasvandus, kust nad saatsid kala isegi Rooma
ja eripaikadesse.
Nii et, nad püüdsid kala, müüsid seda
ja elasid sellest.
Lihtne oleks ju mõelda,
et nad elasid vaid kalast, mida nad sõid,
kuid tõenäoliselt nad siiski ka müüsid seda,
et kanda hoolt oma pere igapäeva vajaduste eest.
Jeesus ütles neile: Järgnege mulle ja ma teen teist inimesepüüdjad!”
Seda kõike on nii lihtne kuulata
ja mõelda: "Jaa, see oli vinge! Suurepärane!"
Kuid küsimus on, kuidas see kõik tegelikult mõjub?
Kuidas seda kõike võtta ja mõista, et see tegelikult oligi nii,
et Jeesus ütles alustuseks kahele kalamehele: "Järgnege mulle
ja ma teen teist inimestepüüdjad."
Nad võtsid seda kutset või väljakutset nii tõsiselt,
et nad jätsidki oma võrgud
ja ka oma isa, kes püüdis kala koos nendega.
Nad hakkasidki järgima Jeesust.
Nad ei teadnud sellest midagi.
Ka polnud nad teinud midagi head, mis oleks tinginud Jumala heakskiidu.
Aga nad asusid teele,
olles kindlasti täis omaenda mõtteid ja arvamusi.
Võimalik, et ka süütunnet, mõeldes:
"Kuidas me küll kõlbame Jeesusele?"
Ma olen kohanud selliseid inimesi.
Inimesi, kes ütlevad: "Ma kardan, et kui tulen Jeesuse juurde,
siis see ei jää püsima."
Mida nad selle all mõtlevad, on:
"Minus on selliseid kalduvusi ja nõrkusi,
et ma pole kindel, kas suudan saada nii pühaks,
et sobida Jeesuse seltskonda."
Kuid tead, mis?
Jeesuse seltskonnas on kõige tavalisemad inimesed.
Jeesus ei tulnud kutsuma varisere - Ta pigem noomis neid,
vaid Ta kutsus kalamehi, maksuametnikke ja paljusid teisi,
nii et see seltskond muudkui kasvas ja kasvas.
Mingil hetkel oli Tal 70 jüngrit.
Mõne piiblitõlke kohaselt isegi 72 jüngrit.
Kuid igal juhul - Jeesusel oli palju järgijaid,
kes võtsid Tema järgimist täie tõsidusega
ja olid valmis andma kõik, mis tarvis, et Jeesusel oleks kõik, mis tarvis
viimaks oma tööd edasi.
Mõelda vaid, et siin lähedal on ka koht,
kus Jeesus pidas oma Mäejutluse.
Matteuse 5-7. peatükid.
Mäejutluse ajal oli koos palju inimesi.
On pakutud, et seal oli 5000. meest pluss naised ja lapsed.
Nii et, rohkesti rahvast.
Usun, et Jeesusel oli kõik väga hästi korraldatud.
Kui Ta õnnistas leiba ja kala,
siis Ta kandis hoolt selle eest, et kõik saaks sellest osa.
Ta ei lubanud kellestki mööda minna.
Kuid Ta vajas selleks inimesi appi.
Nii et, Ta 70 jüngrit ja neist eriti veel need 12,
olid täie rauaga kaasatud ja teenisid Jeesust kogu südamega.
Jeesus muutis nende elu.
Jeesus ütles neile, et kui nad järgivad Teda,
siis Ta muudab nende elud
ja teeb neist midagi, mida nad veel pole.
"Te püüate kala, aga ma teen teist inimestepüüdjad."
Seda on raske mõista,
kui oled harjunud heitma võrke vette
ja siis korraga Jeesus ütleb, et sinust saab hoopis inimestepüüdja.
Kuid tasapisi - päevast päeva, nädalast nädalasse, kuust kuusse
hoidsid nad väga Jeesuse ligi.
Ja kui me siis pisut hiljem vaatame nende elusid -
peale seda, kui Jeesus on lahkunud nende juurest,
läinud üles taevasse ja istub Isa paremal käel,
paludes meie kõigi eest.
Kui me siis vaatame Peetrust, Johannest
ja Jaakobust selles olukorras,
kus neist kirjutatakse
Apostlite tegude esimestes peatükkides.
Peetrus ütles 3. ptk.'s jalutule mehele, kes kerjas templi väravas:
"Hõbedat ja kulda meil pole, kuid seda, mida meil on..."
Nii et, tal oli midagi.
Ja mitte vaid kalalõhna.
Tal oli midagi. Ta elu oli muutunud
ja ta oli väljaõpetatud.
Jeesus läkitas nad välja
ja nad rääkisid tagasi tulles, mis kõik oli juhtunud.
Rüvedad vaimud olid lahkunud ja haiged saanud terveks.
Jeesus ütles, et see kõik on väga hea,
kuid mitte sellest ei pea rõõmu tundma,
vaid sellest, et nende nimed on kirjas taevases eluraamatus.
Nii et, Jeesuse töö oli alati ja 100% edukas.
Kuid Ta oli edukas vaid seetõttu,
et need inimesed olid otsustanud asuda teele ja mitte vaadata tagasi.
Jah, oli neid, kes vahel ka kõhklesid,
kuid üldjoontes olid nad väga otsusekindlad
ja tänu sellele oli ka Jeesuse töö edukas.
Usun, et kui siis Peetrus hiljem juba surivoodil oli - kui oli,
siis ta tänas Jumalat.
"Aitäh Jeesus, kõige hea eest, mida tegid!
Aitäh, et andsid mulle jõudu öelda sulle "jah" ja järgida Sind.
Olen nii õnnelik selle üle.
Nüüd aga jätan selle maailma ja suundun üles Sinu juurde,
et olla koos sinuga igavesti."
Palume üheskoos.
Hea sõber, võta Jeesus vastu.
Ma palun sind - võta Jeesus oma südamesse vastu
ja palu koos minuga, korrates koos Piaga minu järel:
Jeesus Kristus,
tänan, et kutsud mind.
Nii nagu Sa kutsusid Peetrust,
nii kutsud Sa ka mind.
Ja nüüd Jeesus,
aitäh Sulle selle eest!
Ma tahan järgida Sind.
Ma usun Sinusse
ja Su lepitustöösse.
Sinu ristitöösse
ja valatud vere väesse.
Ma tunnistan oma suuga,
et Jeesus on minu Issand
ja mina olen Jumala laps.
Ole õnnistatud!
Kuulutan sulle, et su patud on sulle andeks antud,
kui palusid seda palvet kogu südamest.
Jeesus on tulnud su ellu ja muutumisprotsess on alanud.
Võta meiega ühendust
ja samas vaata meid järgmiselgi korral.
Kõike head! - Kohtumiseni!
Jeesust ümbritsesid inimesed,
kes kummardasid Teda ka oma varaga.
Nad ei jutlustanud ega teinud seda, mida Jeesuse jüngrid tegid,
kuid nad andsid oma osa,
kandes hoolt selle eest, et majandusasjad olid korras.
Soovides toetada TV7 tööd, võid helistada 900 1777 (hind 7. eur)
või teha ka pangaülekande, leides me andmed www.tv7.ee
Aitäh sulle ja ole õnnistatud!
Tõlge: Anne-Ly Raukas